

SMILTENES NOVADA PAŠVALDĪBA

**SMILTENES NOVADA IZGLĪTĪBAS PĀRVALDE**

Reģ.Nr. 40900038148, Dārza iela 11, Smiltenes novads, LV-4729

tālr. 64707579, e-pasts izgl\_parvalde@smiltenesnovads.lv

 **KONKURSS**

**“DALĪBA NOMETNĒ ATKLĀJ SEVI”**

NOLIKUMS

Smiltenē

2023. gada 3.maijā Nr.SNIP/23/1.18/206

*Izdots saskaņā ar*

*Izglītības likuma 17. panta pirmo daļu*

*Grozīts ar Smiltenes novada Izglītības pārvaldes 14.05.2024. rīkojumu Nr. SNIP/24/1.5/40*

**I. Vispārīgie jautājumi**

1. Smiltenes novada Izglītības pārvaldes konkursa “Dalība nometnē Atklāj sevi” (turpmāk – Nolikums) nosaka kārtību un termiņus, kādā tiek organizēts konkurss dalībai 10 dienu nometnē “Atklāj sevi”, ko organizē biedrība Atklāj-Sevi.lv. Mērķis ir atbalstīt motivētus bērnus, kas tuvojas pusaudža vecumam, tiecas pilnveidot sevi, būt noderīgam kopienas dzīvē, bet vēl neapzinās sevi, kā pašpietiekamu personību, kas jūtas droši un pārliecināti vienaudžu vidū.
2. Konkursu “Dalība nometnē Atklāj sevi” (turpmāk – Konkurss) organizē Smiltenes novada Izglītības pārvalde (turpmāk - Pārvalde), kuras juridiskā adrese ir Dārza iela 11, Smiltene, Smiltenes novads, LV – 4729, tālrunis 64707579, e-pasts izgl\_parvalde@smiltenesnovads.lv.
3. Konkursā var piedalīties 10-13 gadus veci bērni, kas ir Smiltenes novada administratīvās teritorijas iedzīvotāji.
4. Papildus skaidrojumus par Konkursa norisi var saņemt, sazinoties ar Smiltenes novada Izglītības pārvaldes jaunatnes darbiniecēm.
5. Informācija par konkursu tiks publiskota Smiltenes novada pašvaldības (turpmāk – Pašvaldība) tīmekļvietnē [www.smiltenesnovads.lv](https://www.smiltenesnovads.lv/lv/konkurss-atklaj-sevi).

**II. Pieteikumu noformēšanas un iesniegšanas kārtība**

1. Pieteikties konkursam var iesniedzot vecāku rekomendācijas vēstuli (1.pielikums) un aizpildītu labo darbu atsauksmju lapu (2.pielikums).
2. Pieteikumus var iesniegt no tā gada Konkursa izziņošanas brīža līdz tā gada 30.jūnijam:
	1. Klientu apkalpošanas centros Smiltenes novada administratīvajā teritorijā.
	2. Slēgtā aploksnē ievietojot pastkastītēs, kas atrodas pie pagastu pārvalžu ēkām;
	3. Sūtot elektroniski uz e-pasta adresi: pasts@smiltenesnovads.lv;
	4. Nosūtot pa pastu uz adresi: Smiltenes novada pašvaldība, Dārza iela 3, Smiltene, LV- 4729. (sūtot pa pastu, dalībnieks uzņemas atbildību, lai pieteikums tiktu saņemts ne vēlāk, kā šī nolikuma 6.punktā noteiktajā laikā)
3. Konkursa pieteikumi, kas saņemti pēc noteiktā termiņa, netiek vērtēti un nepiedalās Konkursā.

**III. Konkursa pretendentu vērtēšanas kārtība**

1. Kritēriji dalībnieku izvērtēšanai:
	1. aktīva iesaistīšanās jaunatnes darba aktivitātēs;
	2. patstāvīga pienākumu veikšana, kas saistīta ar jaunatnes darbu (piemēram, palīdzība pasākumu organizēšanā);
	3. iniciatīvas izrādīšana aktivitāšu plānošanā (piemēram, idejas un to realizēšana);
	4. labie darbi skolā un ārpus tās tiks uzskatīti par priekšrocību;
	5. jaunu dalībnieku iesaistīšana jaunatnes darbā un pasākumu organizēšanā;
	6. ieteikuma vēstule no vecākiem;
	7. aizpildīta Atsauksmju lapa;
	8. spēja dalīties ar citiem par nometnē piedzīvoto (pēc nometnes jaunatnes darbinieki noorganizē satikšanās vakaru Nometnes pieredzes stāsti, kurā balvas saņēmējs dalās ar pieredzi savā vienaudžu lokā, gan stāstos, gan praktiskās aktivitātēs.)
2. Katrs kritērijs tiks vērtēts no 1-3 punktiem, kur 1 punkts zemākais vērtējums un 3 punkti augstākais vērtējums.
3. Pretendentu iesniegto dokumentu izvērtēšanu nodrošina ar Pārvaldes vadītāja rīkojumu izveidota komisija.
4. Piecu darbdienu laikā pēc konkursa noslēguma, komisijas sekretārs elektroniski paziņo pretendentiem konkursa rezultātu.

**IV. Noslēguma jautājumi**

1. Personas datu apstrādes pārzinis ir Pašvaldība.
2. Iesniedzot Konkursam savu pieteikumu, Konkursa dalībnieks piekrīt, ka tiek apstrādāti Konkursa dalībnieka personas dati ar mērķi, lai nodrošinātu šajā Nolikumā noteiktā mērķa sasniegšanu.
3. Konkursa pieteikumā norādītie personas dati (Vārds, uzvārds, tālruņa numurs, e-pasts) tiks apstrādāti pamatojoties uz Eiropas Parlamenta un Padomes Regulas (ES) Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46 EK (Vispārīgā datu aizsardzības regula) 6.panta 1.punkta c) apakšpunktu (apstrāde ir vajadzīga, lai izpildītu uz pārzini attiecināmu juridisku pienākumu), tikai Konkursa rīkošanai un ar to saistīto procesu administrēšanai (tostarp saziņai ar dalībniekiem saistībā ar Konkursa norisi).
4. Ar informāciju par Konkursa dalībnieka, kā datu subjekta, tiesībām un citu informāciju par personas datu apstrādi Konkursa dalībnieks var iepazīties Smiltenes novada pašvaldības privātuma politikā, kas ir pieejama Smiltenes novada pašvaldības Klientu apkalpošanas centrā (Smiltene, Dārza iela 3) un tīmekļvietnē [www.smiltenesnovads.lv](http://www.smiltenesnovads.lv).
5. Katra dalībnieka personas dati tiks uzglabāti saskaņā ar Smiltenes novada pašvaldības privātuma politiku un lietu nomenklatūru.

Smiltenes novada Izglītības pārvaldes vadītājs Edgars Roslovs

*1.pielikums*

**Smiltenes novada Izglītības pārvaldes**

**vadītājam**

**Edgaram Roslovam**

 **(Vārds Uzvārds)**

**(adrese)**

**(tālr.nr.)**

**Rekomendācijas Vēstule**

**Konkursam “Dalība nometnē *Atklāj Sevi”***

Rekomendēju savu meitu/dēlu …………………………………….dalībai konkursā *Atklāj Sevi,* lai gūtu iespēju piedalīties biedrības *Atklāj -Sevi.lv* organizētajā nometnē.

Šobrīd viņam/ viņai profesionāļu vadīts pašizaugsmes process būtu īpaši vērtīgs, jo (lūdzu minēt iemeslu) ………………………………………………………………………………………………………………………………………………………………………………………………………………………………………………………………………………

Zinu, ka mans dēls/meita ir gatavs 10 dienu patstāvības laikam, un es atbalstīšu viņu, nodrošinot nepieciešamās sadzīves personīgās lietas 10 dienu ilgai dzīvošanai telšu pilsētiņā.

Lūdzu ņemt vērā sekojošus mana bērna veselības ierobežojumus (lūdzu minēt alerģijas, fiziskās attīstības traucējumus, īpatnības mentālajā attīstībā, ja tādas ir):

Ar šo vēstuli apliecinu savu ieinteresētību sava bērna dalībai nometnē Atklāj-Sevi.lv un gatavību viņu garīgi atbalstīt ceļā uz šo balvu!

Datums: ………..

 ( Vārds, Uzvārds, paraksts)

*2.pielikums*

**Smiltenes pašvaldības Izglītības pārvaldes**

**vadītājam**

**Edgaram Roslovam**

 **(pretendenta vārds, uzvārds)**

**(adrese)**

**(tālr. nr.)**

**(e-pasts)**

Piedalos konkursā “Dalība nometnē Atklāj Sevi”, lai cīnītos par iespēju piedalīties biedrības *Atklāj -Sevi.lv* organizētajā 10 dienu ilgajā nometnē. Viens no vērtēšanas kritērijiem ir atsauksmes no cilvēkiem, kam esmu palīdzējis. Šī ir mana

**labo darbu ATSAUKSMJU LAPA**

**konkursam “Dalība nometnē *Atklāj Sevi”***

|  |  |  |  |  |
| --- | --- | --- | --- | --- |
| **Nr.p.k.** | **Labais darbs** | **Vieta** | **Raksturojums** | **Vārds, uzvārds, paraksts** |
| **piemērs** | *Palīdzēja skolas pasākuma organizēšanā, sakārtojot telpu.* | *Skola* | *Saorganizēja draugus un darbu veica patstāvīgi un kārtīgi. Beigās pavaicāja, vai vēl kaut ko var līdzēt..* |  |
| **1.** |  |  |  |  |
| **2.** |  |  |  |  |
| **3.** |  |  |  |  |
| **4.** |  |  |  |  |